ლიუბლიანის ჭაობი
ლიუბლიანის ჭაობი (სლოვენ. Ljubljansko barje) — ჭაობიანი მასივი ცენტრალურ სლოვენიაში. მდებარეობს ქალაქ ლიუბლიანიდან სამხრეთით. ჭაობის ფართობია 163 კმ², რაც სლოვენიის ტერიტორიის 0,8 %-ია. ჭაობების ტერიტორიაზე მოსახლეობის დასახლების კვალი ჩანს ათასობით წლის წინ. 2002 წელს აქ აღმოაჩინეს მსოფლიოში ყველაზე ძველი ხის ბორბალი, რომლის ასაკიც 5 000 წელია. ეს ისტორიამდელი ნამოსახლარები 2011 წელს შეიტანეს იუნესკოს მსოფლიო მემკვიდრეობის სიაში.